text: Overblik: Her bliver der samlet affald i dag
  02 april 2017 kl. 12.34
  Dåser, slikpapir og brugte snotklude hober sig op i vejrabatten. Søndag bliver der ryddet op - især i Syd og Sønderjylland.
  Skraldesækkene er i fuld gang med at blive fyldt op langs vejene søndag, hvor det er den officielle affaldsindsamlingsdag. Og især i det syd- og sønderjyske er der blevet delt mange plastiksække ud. Her er opbakningen stor.
  Resultaterne for årets indsamling er efterhånden ved at tikke ind, og her ligger Region Syddanmark næsten i front med knap 90 indberettede indsamlinger på nuværende tidspunkt.  Indtil videre er der indsamlet næsten 5000 kilo affald og mere end 8000 dåser. Men det er først i løbet af den kommende uge, at det endelige resultat ligger klar.
  Her kan du løbende se, hvor meget affald, der bliver samlet i din kommune.
  Sidste år blev der på landsplan samlet 182.000 kg. affald - heraf 139.000 dåser.
  
  
  